南嶺國家森林公園

係中國廣東韶關嘅森林公園，亦係廣東最大嘅自然保護區同珠江支流——北江嘅源頭之地。另外，廣東嘅最高峰——石坑崆就響呢個景區入面。總面積約273平方公里。景區入面條通道向西繼續行多15.8km路程即到湖南郴州宜章縣嘅莽山。

佢亦係地球上同緯度最大一原始森林留存地，又係廣東最大嘅自然保護區。由於廣東最高嗰三座山都喺呢間公園入面，所以有「廣東屋脊」嘅稱呼。

公園入面喺一年四季都有嘢睇，而且每季節都唔同。其中：
春：花山似海
夏：飛瀑流泉
秋：紅葉斑斕
冬：雲海濤濤

史

間嘢早期係1950年代由廣東省林業廳搞嘅乳陽林場。1984年俾廣東省人民政府定佢做省級自然保護區，嗰時嗌「乳陽八寶山自然保護區」，重喺1993年同大頂山、龍潭角、秤架、大東山嗰四間嘢組成南嶺國家級自然保護區後，重喺原地搞咗間南嶺國家森林公園。雖然喺2012年被列入國家AAAA级旅遊景區，但喺2018年4月23號因保障遊客合法權益同生命財產安全而開始停止旅遊觀光活動重將園區全面閂檔。

攷

類:韶關公園
類:韶關旅遊景點
類:乳源